ddrg/super_eurlex huggingface dataset:
Euroopa Liidu Teataja L 155 , 06/07/1995 Lk 0008 - 0008



Komisjoni määrus, (EÜ) nr 1627/95 5. juuli 1995, millega muudetakse komisjoni 21. detsembri 1994. aasta määrust (EÜ) nr 3168/94 (millega kehtestatakse ühenduse impordilitsents teatavatest kahepoolsete lepingute, protokollide või muude kokkulepete ja ühenduse impordi erieeskirjadega hõlmamata kolmandatest riikidest pärit tekstiiltoodete importimise ühiseeskirju käsitleva nõukogu määruse (EÜ) nr 517/94 kohaldamisalas ja muudetakse kõnealuse määruse teatavaid sätteid) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 7. märtsi 1994. aasta määrust (EÜ) nr 517/94 teatavatest kahepoolsete lepingute, protokollide või muude kokkulepete ja ühenduse impordi erieeskirjadega hõlmamata kolmandatest riikidest pärit tekstiiltoodete importimise ühiseeskirjade kohta [1] (viimati muudetud määrusega (EÜ) nr 1325/94 [2], eriti selle artiklit 21, ning arvestades, et: komisjoni määruse (EÜ) nr 3168/94 [3] sõnastuses on teatavaid vigu, pidades silmas määruse (EÜ) nr 517/94 artikli 21 lõiget 3, millel see määrus põhineb, mistõttu on vaja olukord parandada, muutes määrust (EÜ) nr 3168/94 tagasiulatuvalt ehk praegu kehtiva määruse (EÜ) nr 3168/94 jõustumispäevast; käesolevas määruses sätestatud muudatused on kooskõlas tekstiilikomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse komisjoni määrust (EÜ) nr 3168/94 järgmiselt: 1. Pealkirjast jäetakse välja sõnad "ja muudetakse kõnealuse määruse teatavaid sätteid". 2. Preambuli teisest lõigust jäetakse välja sõnad "ja muuta või täiendada teatavaid määruse (EÜ) nr 517/94 sätteid". 3. Artiklis 1 asendatakse lause "Käesolevaga muudetakse määrust (EÜ) nr 517/94 järgmiselt" lausega "Määruse (EÜ) nr 517/94 kohaldamisel antakse impordiload ja väljavõtted välja lisas esitatud tingimuste ja näidise kohaselt". 4. Artiklist 1 jäetakse välja sõnad "1. Artikli 18 lõikele 1 lisatakse järgmine lõik". 5. Artiklist 1 jäetakse välja lõiked 2 ja 3. 6. Lisast jäetakse välja sõnad "VIII lisa". 7. Lisa punkt 5 asendatakse järgmisega: "5. Impordilitsentsidele või nende väljavõtetele märgitakse väljaandmisel väljastamisnumber, mille määravad asjaomase liikmesriigi pädevad asutused. Impordilitsentsi number edastatakse komisjonile määruse (EÜ) nr 517/94 artikli 17 lõike 4 kohaselt loodud ühtse võrgu kaudu elektrooniliselt." Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas ja seda kohaldatakse 24. detsembrist 1994. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. juuli 1995 Komisjoni nimel asepresident Leon Brittan [1] EÜT L 67, 10.3.1994, lk 1. [2] EÜT L 128, 13.6.1995, lk 1. [3] EÜT L 335, 23.12.1994, lk 23. --------------------------------------------------
Official Journal L 154 , 05/07/1995 P. 0012 - 0012



KOMISJONI MÄÄRUS (EÜ) nr 1620/95, 4. juuli 1995, millega muudetakse määrust (EÜ) nr 2427/93, millega sätestatakse nõukogu määruse (EÜ) nr 2075/92 üksikasjalikud rakenduseeskirjad seoses ühenduse tubakaalase uurimistöö ja teabelevi fondiga EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 2075/92 toortubakaturu ühise korralduse kohta,1 viimati muudetud 27. märtsi 1995. aasta määrusega (EÜ) nr 711/95,2 eriti selle artikli 13 lõiget 3, ning arvestades, et: komisjoni määruses (EMÜ) nr 2427/93,3 muudetud määrusega (EÜ) nr 2678/94,4 sätestatakse määruse (EMÜ) nr 2075/92 üksikasjalikud rakenduseeskirjad seoses ühenduse tubakaalase uurimistöö ja teabelevi fondiga; kogemused näitavad, et muudetud määruses (EMÜ) nr 2427/93 sätestatud raamatupidamissätete kohaldamine toob riigieelarves kaasa kuluarvestuskanded, mis ületavad tegelikult tehtud maksete ja saamatajäänud tulude summa; see kord põhjustab liikmesriikidele deklareerimisprobleeme; kõnealust süsteemi tuleks seepärast vastavalt muuta; see muutus raamatupidamistavades ei mõjuta saajate õigusi; käesoleva määrusega ettenähtud meetmed on kooskõlas tubakaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2427/93 artikli 10 lõige 2 asendatakse järgmisega: "2. Vastavalt komisjoni 1. detsembri 1992. aasta määrusele (EMÜ) nr 3478/92, millega sätestatakse toortubaka lisatasusüsteemi kohaldamise üksikasjalikud eeskirjad, tuleb lõike 1 kohaselt kinnipeetav summa maksmise ajal maha arvestada tootjatele makstavast lisatasust ja liikmesriikide poolt töötlejatele makstavast hüvitisest. Liikmesriigid deklareerivad sel viisil vähendatud lisatasusumma Euroopa Põllumajanduse Arendus- ja Tagatisfondi tagatisrahastu (EPATF) rahastavate kuludena." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Artikli 10 lõikes 2 sätestatud raamatupidamismeetodit kohaldatakse kõikide 1994. aasta saagi eest makstavate lisatasude suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. juuli 1995 Komisjoni nimel komisjoni liige Franz FISCHLER 1 EÜT L 215, 30.7.1992, lk 70. 2 EÜT L 73, 1.4.1995, lk 13. 3 EÜT L 223, 2.9.1993, lk 3. 4 EÜT L 285, 4.11.1994, lk 13.
Euroopa Liidu Teataja L 154 , 05/07/1995 Lk 0005 - 0006



Komisjoni määrus (EÜ) nr 1617/95, 4. juuli 1995, millega muudetakse määrust (EÜ) nr 1162/95, mis sätestab üksikasjalikud erieeskirjad teravilja ja riisi impordi- ning ekspordilitsentside süsteemi kohaldamiseks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta [1] (viimati muudetud Austria, Soome ja Rootsi ühinemisakti ja määrusega (EÜ) nr 1528/95 [2]), eriti selle artikli 9 lõiget 2, artikli 12 lõiget 4 ja artikli 13 lõiget 11, ning arvestades, et: komisjoni määrus (EÜ) nr 1162/95 [3] sätestab üksikasjalikud erieeskirjad teravilja ja riisi impordi- ja ekspordilitsentside süsteemi kohaldamiseks; nimetatud määruse I lisas ei ole sätestatud linnase impordilitsentside kehtivusaega; seetõttu tuleks turunõudlust arvestades kehtivusaeg kindlaks määrata ja seega nimetatud puudus kõrvaldada; käesolevas määruses ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevaga asendatakse määruse (EÜ) nr 1162/95 I lisa A osa juuresoleva lisaga. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. juuli 1995 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 148, 30.6.1995. [3] EÜT L 117, 24.5.1995, lk 2. -------------------------------------------------- LISA " I LISA A. Teravili CN-kood | Kirjeldus | Kehtivusaeg | 07099060 | Suhkrumais, värske või jahutatud | 45 päeva | 07129019 | Kuivatatud suhkrumais, terve, tükeldatud, viilutatud, purustatud või pulbrina, muul viisil töötlemata, välja arvatud hübriidmaisi seeme | 10019091 | Pehmenisu ja meslin | 10019099 | Speltanisu, pehme nisu ja meslin, mida ei kasutata külvamiseks | 10020000 | Rukis | 100300 | Oder | 100400 | Kaer | 10051090 | Mais, välja arvatud hübriidseeme | 10059000 | Mais, välja arvatud seeme | 10070090 | Sorgo, välja arvatud hübriidsorgo seeme | 1008 | Tatar, hirss ja kanaari paelrohi; muu teravili | 100110 | Kõva nisu | 110100 | Nisupüülijahu või jahu meslinist | 60 päeva | 11021000 | Rukkipüülijahu | 110311 | Nisutangud ja jäme nisujahu | 1107 | Linnased, röstitud või röstimata | | Määruse (EMÜ) nr 1766/92 A lisas loetletud saadused ja tooted | Väjaandmiskuule järgneva neljanda kuu lõpuni | " --------------------------------------------------
Komisjoni määrus (EÜ) nr 1861/95,

27. juuli 1995,

millega muudetakse määrust (EÜ) nr 1162/95, mis sätestab üksikasjalikud erieeskirjad teravilja ja riisi impordi- ning ekspordilitsentside süsteemi kohaldamiseks

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta [1](viimati muudetud määrusega (EÜ) nr 1664/95 [2]), eriti selle artikli 9 lõiget 2, artikli 12 lõiget 4 ja artikli 13 lõiget 11,

ning arvestades, et:

komisjoni määrus (EÜ) nr 1162/95 [3](viimati muudetud määrusega (EÜ) nr 1617/95 [4]) sätestab üksikasjalikud erieeskirjad teravilja ja riisi impordi- ning ekspordilitsentside süsteemi kohaldamiseks;

kui toetust pole kindlaks määratud, tuleks kõikidele nõukogu määruse (EMÜ) nr 1766/92 artiklis 1 ja määruses (EMÜ) nr 1418/76 [5](viimati muudetud määrusega (EÜ) nr 1530/95 [6]) nimetatud saadustele ja toodetele väljaantavate litsentside kehtivusaega vähendada, et ära hoida turu korrektse juhtimise kahjustamist ajal, mil see on eriti tundlik; seetõttu tuleks sätestada täpne kehtivusaeg;

oluline on teatada komisjonile kõikidest toetusega või toetuseta litsentsitaotlustest, et see saaks koostada statistilised tabelid, mida on vaja turu juhtimise ja ekspordikohustuste jälgimise huvides;

määrust (EÜ) nr 1162/95 tuleb muuta;

käesolevas määruses ettenähtud meetmed on kooskõlas teraviljaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Käesolevaga muudetakse määrust (EÜ) nr 1162/95 järgmiselt.

1. Artiklile 7 lisatakse lõige 2a:

"2a. Kui toetust pole kindlaks määratud, kehtivad määruse (EMÜ) nr 1766/92 artiklis 1 ja määruse (EMÜ) nr 1418/76 artiklis 1 nimetatud saadustele ja toodetele väljaantud ekspordilitsentsid 30 päeva pärast nende väljastamist määruse (EMÜ) nr 3719/88 artikli 21 lõike 1 tähenduses."

2. Artikli 13 lõike 1 punkti a alapunkti i esimene lõik asendatakse järgmisega:

"— kõikidest litsentsitaotlustest või litsentsitaotluste puudumisest."

Artikkel 2

Liikmesriigid teatavad komisjonile võimalikult kiiresti kõikidest litsentsidest, mis on välja antud ajavahemikul 1. juulist 1995 kuni käesoleva määruse jõustumiseni.

Artikkel 3

Käesolev määrus jõustub selle Euroopa Ühenduste Teatajas avaldamise päeval.

Artiklit 2 kohaldatakse alates 1. juulist 1995.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 27. juuli 1995

Komisjoni nimel

komisjoni liige

Franz Fischler

[1] EÜT L 181, 1.7.1992, lk 21.

[2] EÜT L 158, 8.7.1995, lk 13.

[3] EÜT L 117, 24.5.1995, lk 2.

[4] EÜT L 154, 5.7.1995, lk 5.

[5] EÜT L 166, 25.6.1976, lk 1.

[6] EÜT L 148, 30.6.1995, lk 5.

--------------------------------------------------
Euroopa Liidu Teataja L 189 , 10/08/1995 Lk 0022 - 0022



Komisjoni määrus (EÜ) nr 1963/95, 9. august 1995, millega muudetakse Hispaaniasse imporditava maisi ja sorgo ning Portugali imporditava maisi kohta tariifikvootide üksikasjalikke rakenduseeskirju kehtestavat komisjoni määrust (EÜ) nr 1839/95 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta [1] (viimati muudetud määrusega (EÜ) nr 1863/95 [2], eriti selle artikli 12 lõiget 1, ning arvestades, et: komisjoni 26. juuli 1995. aasta määruses (EÜ) nr 1839/95, millega kehtestatakse tariifikvootide üksikasjalikud rakenduseeskirjad Hispaaniasse imporditava maisi ja sorgo ning Portugali imporditava maisi kohta, [3] sätestatakse kõnealuse impordi haldamist reguleerivad eeskirjad; selles määruses ei nähta siiski ette pakkumismenetluse alusel vähendatava imporditollimaksu korrigeerimist vastavalt impordikuule; maisi ja sorgo sekkumishinda korrigeeritakse ajavahemikus novembrist mai lõpuni igakuist hinnatõusu arvestades ning 1. oktoobril vastavalt uuele saagile; turuhäirete vältimiseks tuleks muuta määrust (EÜ) nr 1839/95 ja ette näha vähendatava tollimaksu korrigeerimine vastavalt sekkumishinna korrigeerimisele; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1839/95 artikli 9 lõike 4 lõppu lisatakse järgmine tekst: "Kui aga impordilitsents väljastatakse ajavahemikul oktoobrist mai lõpuni (need kuud kaasa arvatud) ning kui import on toimunud pärast selle kuu lõppu, mil litsents on välja antud, lisatakse tollimaksu vähendamisele selline summa, mis võrdub litsentsi väljaandmise kuul kehtinud ja 55 % võrra suurendatud sekkumishinna ja vabasse ringlusse lubamise deklaratsiooni aktsepteerimise kuul kehtiva ning sama protsendimäära võrra suurendatud sekkumishinna vahega. Enne 1. oktoobrit välja antud ja sellest kuupäevast kasutusel olnud litsentside tollimaksu vähendamise summat vähendatakse samal viisil arvutatud summa võrra." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. august 1995 Komisjoni nimel Komisjoni liige Martin Bangemann [1] EÜT L 181, 1.7.1992, lk 21. [2] EÜT L 179, 29.7.1995, lk 1. [3] EÜT L 177, 28.7. 1995, lk 4. --------------------------------------------------
Komisjoni määrus (EÜ) nr 2479/95,

25. oktoober 1995,

millega kohandatakse tehnika arenguga nõukogu määrust (EMÜ) nr 3821/85 autovedudel kasutatavate sõidumeerikute kohta

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 20. detsembri 1985. aasta määrust (EMÜ) nr 3821/85 autovedudel kasutatavate sõidumeerikute kohta, [1] viimati muudetud Austria, Soome ja Rootsi ühinemisaktiga, eriti selle artiklit 17,

ning arvestades, et:

on vaja kõrvaldada pettusevõimalused autovedudel kasutatavate elektrooniliste sõidumeerikute kasutamisel;

kogemuste ja praeguse tehnika taseme juures on võimalik kaitsta seadme ja impulsisaatja vaheliste ühenduskaablite rikkumatust ka muude vahenditega kui praegu ettenähtud teraskestaga, mis on katkematu, plastiga kaetud, roostekaitse ja valtsitud otstega;

võttes arvesse olemasolevate sõidumeerikute tööiga on vaja rakendada seda uut tehnoloogiat ühenduses elektrooniliste sõidumeerikute ehitus- ja paigaldusstandardites;

käesolevas määruses ettenähtud meetmed on kooskõlas määruse (EMÜ) nr 3821/85 kohandamist tehnika arenguga käsitleva komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 3821/85 I lisa V peatüki punkt 5 asendatakse järgmisega:

"5. Sõidumeerikut saatjaga ühendavad kaablid peavad olema kaitstud katkematu, plastiga kaetud, roostekaitse ja valtsitud otstega teraskestaga, välja arvatud juhtudel, kui tagatakse samaväärne manipuleerimisvastane kaitse muude vahenditega (näiteks elektrooniline seire signaali krüpteerimise abil), mis suudavad kindlaks teha mis tahes seadme olemasolu, mis ei ole sõidumeeriku korrektseks toimimiseks vajalik ja mille eesmärk on vältida sõidumeeriku täpset toimimist lühise või katkestuse abil või kiiruse- ja vahemaa-anduri elektrooniliste andmete muutmise kaudu. Käesoleva määruse tähenduses loetakse ühendust katkematuks, kui see koosneb kinnistest lülitustest.

Eespool nimetatud elektroonilise seire võib asendada elektroonilise kontrolliga, mis tagab, et sõidumeerik oleks suuteline salvestama kiiruse- ja vahemaa-anduri signaalist sõltumatult sõiduki mis tahes liikumist."

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Määrust kohaldatakse alates 1. jaanuarist 1996.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 25. oktoober 1995

Komisjoni nimel

komisjoni liige

Neil KINNOCK

[1] EÜT L 370, 31.12.1985, lk 8.

--------------------------------------------------
Euroopa Liidu Teataja L 258 , 28/10/1995 Lk 0040 - 0041



Komisjoni määrus (EÜ) nr 2523/95, 27. oktoober 1995, millega muudetakse määrust (EÜ) nr 1372/95, millega kehtestatakse ekspordilitsentside süsteemi üksikasjalikud rakenduseeskirjad kodulinnulihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, [1] viimati muudetud Austria, Soome ja Rootsi ühinemisaktiga ning määrusega (EÜ) nr 3290/94, [2] eriti selle artikli 3 lõiget 2 ja artikli 8 lõiget 12, ning arvestades, et: komisjoni määrusega (EÜ) nr 1372/95 [3] on kehtestatud ekspordilitsentside süsteemi üksikasjalikud rakenduseeskirjad linnulihasektoris; selleks et hõlbustada juurdepääsu teatavatele toodetele, tuleks muuta eritingimusi seoses juurdepääsuga teatavaid traditsioonilisi turge käsitlevatele ekspordilitsentsidele üleminekuperioodi jooksul; kogemused on näidanud, et komisjonil tuleks lubada kohandada ülemäära suure arvu taotluste puhul võetavaid erimeetmeid vastavalt tooteliigile ja sihtkohale; kodulinnuliha- ja munaturu korralduskomitee ei ole esimehe määratud tähtaja jooksul oma arvamust avaldanud, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1372/95 muudetakse järgmiselt. 1. Artikli 3: a) lõike 2 teine lõik asendatakse järgmisega: "Eksporditoetuse nomenklatuuri koodide 0207 21 10 900 ja 0207 21 90 190 alla kuuluvate tervete tibude eksportimisel IV lisas nimetatud riikidesse võivad kuni 30. juunini 1996 ekspordilitsentse taotleda üksnes need füüsilised või juriidilised isikud, kes suudavad liikmesriigi pädevatele asutustele tõendada, et nad on litsentsitaotluse esitamise aastale eelneval kahel kalendriaastal eksportinud vähemalt 1000 tonni CN-koodide 0207, 160220, 160231 ja 160239 alla kuuluvaid tooteid."; b) lõike 4 viimane lõik asendatakse järgmisega: "Neid meetmeid võib kohandada vastavalt tooteliigile ja sihtkohale." 2. Määruse (EÜ) nr 1372/95 IV lisa asendatakse käesoleva määruse lisaga. Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. oktoober 1995 Komisjoni nimel komisjoni liige Franz Fischler [1] EÜT L 282, 1.11.1975, lk 77. [2] EÜT L 349, 31.12.1994, lk 105. [3] EÜT L 133, 17.6.1995, lk 26. -------------------------------------------------- LISA " IV LISA Armeenia Aserbaidžaan Gruusia Venemaa Usbekistan Tadžikistan Angola Saudi Araabia Vabariik Kuveit Bahrein Katar Omaan Araabia Ühendemiraadid Jordaania Jeemeni Vabariik Liibanon Iraan " --------------------------------------------------
Euroopa Liidu Teataja L 258 , 28/10/1995 Lk 0039 - 0039



Komisjoni määrus (EÜ) nr 2522/95, 27. oktoober 1995, millega muudetakse määrust (EÜ) nr 1371/95, millega kehtestatakse ekspordilitsentside süsteemi üksikasjalikud rakenduseeskirjad munasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta, [1] viimati muudetud Austria, Soome ja Rootsi ühinemisaktiga ning määrusega (EÜ) nr 3290/94, [2] eriti selle artikli 3 lõiget 2 ja artikli 8 lõiget 13, ning arvestades, et: komisjoni määrusega (EÜ) nr 1371/95 [3] on kehtestatud ekspordilitsentside süsteemi üksikasjalikud rakenduseeskirjad munasektoris; kogemused on näidanud, et litsentside kehtivusaega on vaja lühendada; lisaks sellele tuleks sätestada, et ülemäära suure arvu taotluste puhul komisjoni poolt võetavaid erimeetmeid võib kohandada vastavalt tooteliigile ja sihtkohale; käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1371/95 muudetakse järgmiselt. 1. Artikli 2 lõige 1 asendatakse järgmisega: "1. Ekspordilitsentsid kehtivad väljaandmise kuupäevast määruse (EMÜ) nr 3719/88 artikli 21 lõike 1 tähenduses kuni sellele järgneva kolmanda kuu lõpuni." 2. Artikli 3 lõike 4 viimane lõik asendatakse järgmisega: "Neid meetmeid võib kohandada vastavalt tooteliigile ja sihtkohale." Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. oktoober 1995 Komisjoni nimel komisjoni liige Franz Fischler [1] EÜT L 282, 1.11.1975, lk 49. [2] EÜT L 349, 31.12.1994, lk 105. [3] EÜT L 133, 17.6.1995, lk 16. --------------------------------------------------
Euroopa Liidu Teataja L 285 , 29/11/1995 Lk 0011 - 0011



Komisjoni määrus (EÜ) nr 2739/95, 28. november 1995, millega muudetakse määrust (EÜ) nr 1370/95, millega sätestatakse ekspordilitsentside süsteemi üksikasjalikud rakenduseeskirjad sealihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, [1] viimati muudetud Austria, Soome ja Rootsi ühinemisaktiga ning määrusega (EÜ) nr 3290/94, [2] eriti selle artikli 8 lõiget 2 ja artikli 13 lõiget 12, ning arvestades, et: komisjoni määruses (EÜ) nr 1370/95 [3] sätestatakse ekspordilitsentside süsteemi üksikasjalikud rakenduseeskirjad sealihasektoris; selleks et tagada eksportijatele võrdne juurdepääs ekspordilitsentsidele, tuleks esmaspäevast kolmapäevani kestvat taotluste esitamise perioodi pikendada ühe päeva võrra, kui kõnealused päevad on liikmesriigi pädeva asutuse jaoks puhkepäevad; käesoleva määrusega ettenähtud meetmed on kooskõlas sealihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1370/95 muudetakse järgmiselt. 1. Artikli 3 lõikele 1 lisatakse järgmine lõik: "Kui kõnealused kolm päeva on liikmesriigi pädeva asutuse jaoks puhkepäevad, võib taotlusi esitada kõnealuses liikmesriigis siiski nimetatud ajavahemikule järgneval neljapäeval." 2. Artikli 7 lõike 1 sissejuhatav lause asendatakse järgmisega: "1. Liikmesriigid edastavad komisjonile igal kolmapäeval alates kella 13.00 või artikli 3 lõike 1 teise lõigu kohaldamisel igal neljapäeval alates kella 13.00 faksi teel eelmise ajavahemiku kohta:". 3. II lisast jäetakse välja sõnad "esmaspäevast… kolmapäevani…". Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. november 1995 Komisjoni nimel komisjoni liige Franz Fischler [1] EÜT L 282, 1.11.1975, lk 1. [2] EÜT L 349, 31.12.1994, lk 105. [3] EÜT L 133, 17.6.1995, lk 9. --------------------------------------------------